Prado, Lalín

San Martiño de Prado é unha parroquia que se localiza no concello de Lalín. Segundo o IGE en 2009 tiña 256 habitantes (129 mulleres e 127 homes), distribuídos en 7 entidades de poboación, o que supón unha diminución en relación ao ano 1999 cando tiña 316 habitantes. A parroquia eclesiasticamente pertence á diocese de Lugo.

 Economía 
Prado, ao estar situado no centro xeográfico galego, é un punto de confluencia importante. A estrada N-525 transcorre ao longo da parroquia. Conta tamén con farmacia, carnicerías, algunhas industrias e un restaurante e dous bares.
A industria máis coñecida é a de Toimil, unha fábrica de grúas principalmente pero tamén fabricou remolques para coches.

 Historia 
En Prado celebrábase unha feira mensual os días 13 de cada mes, que lle proporcionaba unha activa vida comercial,pero dende fai anos deixouse de celebrar esta feira tan popular. Nesta parroquia naceu o político Xosé Cuíña. 
Xosé Cuíña fundou un muíño na parroquia de Prado o cal se chamou Muíño de Cuíña, e hoxe en día segue en funcionamente.

 Patrimonio 
 Ponte Taboada.
 Pazo de Liñares, onde naceu o aviador Xoaquín Loriga. Reformouse completamente entre os anos 2015 e 2017.
 A igrexa parroquial é de corte neoclásico, posúe unha única nave con ábsida rectangular. Na fachada destaca a liña de cornixa que a divide en dúas partes, coróase co campanario de dobre arco rematado con pináculos.
 Capela da Santa Lucía, unha ermida de pedra na que destaca o campanario dun único arco rematado cun Agnus Dei, baixo o cal hai un nicho. Nela celébrase unha famosa romaría. Pegada a parte exterior dunha das paredes atópase unha fonte da cal se di que a súa auga pode curar problemas oculares.  
 Parque de Prado, cun monumento ao aviador Xoaquín Loriga.

 Educación e cultura 
En Prado está situado o Colexio Público de Educación Infantil e Primaria Xoaquín Loriga. Hai ademais un pavillón deportivo que é basicamente de uso escolar do colexio.O pavillón de dito colexio foi renovado interiormente no ano 2016.

En novembro de 2009, refundouse a antiga banda de música, A Lira de Prado (como presidente Antonio Costa) que dende entón comezou a percorrer distintos puntos da comarca do Deza, así como lugares incluso fóra de Galicia.

 Festas 
 Último domingo de maio - Fillas de María: Primeiras Comuñóns.
 11 de xullo - San Bieito.
 15 e 16 de setembro - Festas Patronais na honra da Virxe das Dores.
 11 de novembro - San Martiño.

 Galería de imaxes 

 Lugares e parroquias 
 Lugares de Prado 

 Parroquias de Lalín 

 Notas 

 Véxase tamén 
 Outros artigos 
 Lugares de Lalín

 Ligazóns externas 
 Web da parroquia de Prado
 Prado na web do concello de Lalín

Categoría:Parroquias de Lalín
Categoría:Parroquias de Galicia baixo a advocación de san Martiño